[{"text_idx": "#000001", "text": "Ja\u0308tkusuutlikum linn ta\u0308nu to\u0303ukeratastele? Meie tagasiside ku\u0308sitluse tulemused annavad selge indikatsiooni, et vastus eelnevale ku\u0308simusele vo\u0303iks olla \u201cjah\u201d. Jagame tehtud avastusi ka sinuga."}, {"text_idx": "#000003", "text": "Hiljuti viisime la\u0308bi tagasisideku\u0308sitluse, et uurida la\u0308hemalt to\u0303ukside mo\u0303ju linlaste liikumisharjumustele ja valikuid mo\u0303jutavad tegureid. U\u0308ks po\u0303hiline eesma\u0308rk oli va\u0308lja selgitada, kas ja kui palju to\u0303ukerattaga so\u0303itmine on mo\u0303jutanud autoga so\u0303itmist."}, {"text_idx": "#000004", "text": "Meie ku\u0308sitluses osales kokku ligi 6000 inimest. Osalenutest pisut rohkem kui 43% vastasid, et kasutavad to\u0303ukeratast eelko\u0303ige eraautoga so\u0303itmise asemel. See on rohkem kui iga kolmas vastaja! Sellele lisandusid veel to\u0303ukerattaga takso asemel so\u0303itjad, keda oli ku\u0308mnendiku jagu. Ku\u0308sitlusest ilmnes, et meie linnades on ta\u0308iesti arvestatav osa inimesi, kelle jaoks to\u0303ukeratas on peamine transpordivahend. Tervelt 15% Eesti vastajatest ja 18% La\u0308ti vastajatest so\u0303idab to\u0303uksiga igapa\u0308evaselt ja mo\u0303lemas riigis ligi 30% va\u0308hemalt mitu korda na\u0308dala, mis teeb to\u0303ukerattast nende jaoks u\u0308he ko\u0303ige sagedasema liikumisviisi."}, {"text_idx": "#000005", "text": "Kui vaadata, et ta\u0308nase pa\u0308evani on Tuulga kokku so\u0303idetud pea 5 000 000 km, siis ku\u0308sitluse ja\u0308rgi tehes kiire kalkulatsioon ta\u0308hendab see kokku rohkem kui 2 000 000 autoga so\u0303itmata ja\u0308a\u0308nud kilomeetrit ja u\u0308le 500 000 kg va\u0308hem CO2 linnades, kus Tuul opereerib."}, {"text_idx": "#000007", "text": "Kui vanast ajast on ku\u0308lge ja\u0308a\u0308nud arusaam, et to\u0303ukeratas on ainult suvine lo\u0303buso\u0303iduk, siis meie tahame sellele vastu vaielda. Ku\u0308sitlusest tuli va\u0308lja, et to\u0303ukerattaga ei so\u0303ideta sugugi ainult suviti ja enamasti kasutatakse to\u0303ukeratast igapa\u0308evasteks to\u0308o\u0308le ja tagasi so\u0303itudeks, so\u0303pradega kokku saamiseks, u\u0308ritustel ka\u0308imiseks ja lo\u0303buso\u0303itudeks u\u0308sna vo\u0303rdselt."}, {"text_idx": "#000008", "text": "45% vastanutest to\u0303id va\u0308lja, et kasutavad Tuule to\u0303ukse just to\u0308o\u0308le ja tagasi so\u0303itudeks, mis ta\u0308hendab meie linnade jaoks selle vo\u0303rra va\u0308hem tipptunni liiklusummikuid. Vaata ta\u0308psemalt so\u0303itude jaotust diagrammilt."}, {"text_idx": "#000009", "text": "Mis mo\u0303jutab to\u0303ukeratta kui transpordiliigi valikut?"}, {"text_idx": "#000010", "text": "Uurisime ku\u0308sitluses ka, mis on inimeste transpordiviisi valimise loogika tagamaad. Mitte teab mis u\u0308llatuslikult selgus, et to\u0303ukeratta eelistamist teistele transpordivahenditele mo\u0303jutab enim ilm (55% jaoks), mis on meie laiuskraadil va\u0308ga loogiline ja kahjuks meie poolt mo\u0303jutamatu tegur."}, {"text_idx": "#000011", "text": "Ja\u0308rgnevaid kohti jagavad u\u0308sna sarnase ko\u0303rge skooriga faktorid nagu to\u0303ukeratta ka\u0308ttesaadavus, hind ja infrastruktuur. Samuti la\u0308heb ku\u0308sitluse ja\u0308rgi inimestele korda to\u0303ukerataste va\u0308ike o\u0308koloogiline jalaja\u0308lg. Seega keskmine inimene on oma valikutes u\u0308sna praktiline, kuid ka missioonitundel on otsustamisel oma koht."}]